Aprobat 

prin Ordinul 
nr.120 din  17.06.2022

Modalitatea de calcul a coeficienților din formula actualizării prețurilor componentelor prețului de cost la ajustarea valorii contractului de achiziție publică de lucrări încheiat pe un termen mai mare de un an.

Actualizarea valorii contractelor de achiziții publice a lucrărilor de investiții capitale încheiate pe un termen mai mare de un an se va efectua pentru fiecare Proces-Verbal al lucrărilor executate în parte și se bazează pe actualizarea preturilor la:

-
materiale de construcții care au o pondere considerabilă din valoarea lucrărilor executate conform Procesului-Verbal al lucrărilor executate;

-
utilaje și mecanisme care au o pondere considerabilă din valoarea lucrărilor executate conform Procesului-Verbal, în vederea creșterii prețului la carburanți.
Actualizarea valorii componentelor prețului de cost se efectuează conform formulei
Va = av+ c x Ca/Co + d x Da/Do
unde:

Va – coeficientul de actualizare care urmează a fi aplicat la valoarea lucrărilor executate, calculat pentru lucrările prezentate;

av – coeficientul care reprezintă partea neactualizabila din valoarea lucrărilor executate;

c  –  coeficientul care reprezintă ponderea materialelor de construcție din valoarea lucrărilor executate;

d – coeficientul care reprezintă ponderea combustibilului (carburantului) la utilizarea utilajelor și mecanismelor din valoarea lucrărilor executate;

Ca – prețurile medii (Indicii prețurilor producției industriale, pentru clasa CAEM-2, din care fac parte materialele de construcție autohtone în luna încheierii contractului, conform datelor Biroului Național de Statistică sau Indicii prețurilor producției industriale, pentru clasa CAEM-2, din care fac parte materialele de construcție de import, conform datelor EUROSTAT) ale materialelor de construcție la data (luna) actualizării prețurilor;

Co – prețurile medii (Indicii prețurilor producției industriale, pentru clasa CAEM-2, din care fac parte materialele de construcție autohtone în luna actualizării prețurilor, conform datelor Biroului Național de Statistică sau Indicii prețurilor producției industriale, pentru clasa CAEM-2, din care fac parte materialele de construcție de import conform datelor EUROSTAT) ) ale materialelor de construcție la data (luna) Încheierii contractului; 
Do – prețurile medii (Indicii prețurilor de consum) ale combustibilului (carburanți) la data (luna) încheierii contractului (conform datelor Biroului Național de Statistică);

Da – prețurile medii (Indicii prețurilor de consum) ale combustibilului (carburanți) la data (luna) actualizării prețurilor (conform datelor Biroului Național de Statistică);
1. Determinarea coeficientului care reprezintă partea neactualizabila din valoarea lucrărilor executate (av), se va efectua conform formulei:
av= f+g
 unde:
f -ponderea materialelor de construcții neactualizabile din valoarea lucrărilor executate;

g -ponderea utilajelor și mecanismelor neactualizabile din valoarea lucrărilor executate. 
Modalitatea de calcul constă în următoarele.

1.1. Întocmirea devizului de cheltuieli a lucrărilor executate (conform Procesului-Verbal) în prețurile ofertei adjudecate, fără TVA, fără cheltuieli limitate și fără valoarea manoperei (L).

1.2.Determinarea ponderii materialelor de construcții neactualizabile din valoarea lucrărilor executate ( f ).

f = Mt/L

unde: 
Mt -valoarea materialelor de construcții neactualizabile, fără TVA și fără cheltuieli limitate.

1.3. Determinarea ponderii utilajelor și mecanismelor neactualizabile din valoarea lucrărilor executate (g):
g=U/L + Σ jn x kn
unde: 
U - valoarea lucrărilor executate cu utilajele și mecanismele neactualizabile, fără cheltuieli limitate.
L - valoarea lucrărilor executate în prețurile ofertei adjudecate, fără TVA, fără cheltuieli limitate și fără valoarea manoperei;
jn - ponderea componentelor neactualizabile din valoarea utilajului sau mecanismului ( toate componentele cu excepția carburantului), fără TVA și fără cheltuieli limitate;

kn - ponderea utilajului sau mecanismului pentru construcții selectat pentru ajustare, din valoarea lucrărilor executate, fără TVA și fără cheltuieli limitate;

n  - indice care reprezintă numărul de ordine a utilajului sau mecanismului.

1.3.1. Determinarea ponderii componentelor neactualizabile din valoarea utilajului sau mecanismului (toate componentele cu excepția carburantului) (jn):

jn= Sn n / Dun
unde: 

Sn n –valoarea componentelor neactualizabile (lei/h-ut) din costul utilajului prezentat în ofertă, fără TVA și fără cheltuieli limitate;

Dun -prețul utilajului sau mecanismului în luna încheierii contractului, fără TVA și fără cheltuieli limitate.

1.3.2. Determinarea ponderii fiecărui utilaj sau mecanism (în parte) selectat pentru ajustarea prețului, din valoarea  lucrărilor executate ( kn). 

kn= Sn/L

unde: 

Sn -valoarea lucrărilor executate cu utilajul sau cu mecanismul selectat pentru ajustare, fără TVA și fără cheltuieli limitate.

L -valoarea lucrărilor executate în prețurile ofertei adjudecate, fără TVA, fără cheltuieli limitate și fără valoarea manoperei.
2.Determinarea coeficientului care reprezintă partea ajustată a valorii materialelor de construcții (c x Ca/Co).

Pentru ajustarea valorii materialelor de construcții, se vor selecta pentru calcul materialele principale (care au o pondere considerabilă în formarea valorii lucrărilor executate incluse în Procesul-Verbal), cum ar fi: bitum, mixturi asfaltice, ciment, beton, elemente prefabricate din beton armat, piatră spartă, nisip, balast, metal (oțel, confecții metalice) și altele, se vor efectua conform formulei:
c x Ca/Co =  Σ cn x Can/Con           
unde: 
cn - ponderea materialului de construcții, selectat pentru ajustare, din valoarea lucrărilor 

executate, fără TVA și fără cheltuieli limitate;
Con – Indicii prețurilor producției industriale, pentru clasa CAEM-2, din care fac parte materialele de construcție autohtone în luna încheierii contractului, conform datelor Biroului Național de Statistică sau Indicii prețurilor producției industriale, pentru clasa CAEM-2, din care fac parte materialele de construcție de import, conform datelor EUROSTAT.

Can – Indicii prețurilor producției industriale, pentru clasa CAEM-2, din care fac parte materialele de construcție autohtone în luna actualizării prețurilor, conform datelor Biroului Național de Statistică sau Indicii prețurilor producției industriale, pentru clasa CAEM-2, din care fac parte materialele de construcție de import conform datelor EUROSTAT.

n  - indice care reprezintă numărul de ordine a materialului.

2.1.Determinarea ponderii fiecărui material (în parte), selectat pentru ajustarea prețului, din valoarea lucrărilor executate (cn). 

cn= con/L

unde: 
con -valoarea lucrărilor executate cu materialului selectat pentru ajustare din procesul-verbal  al lucrărilor executate, fără TVA și fără cheltuieli limitate;

L -valoarea lucrărilor executate în prețurile ofertei adjudecate, fără TVA, fără cheltuieli limitate și fără valoarea manoperei
Nota: Pentru materialele compozite selectate care nu se regăsesc în statistici Antreprenorul va prezenta justificarea desfășurată formării prețului la data încheierii contractului conform rețetelor de preparare, astfel se va actualiza valoarea materiei prime utilizate pentru obținerea materialului compozit. Ca rezultat se va obține valoarea actualizată a materialului compozit (Can).
3.Determinarea coeficientul care reprezintă ponderea combustibilului la utilizarea utilajelor și mecanismelor din valoarea lucrărilor executate, (d).
Pentru ajustarea valorii utilajelor si mecanismelor, se vor selecta pentru calcul utilajele și mecanismele principale (care au o pondere considerabilă în formarea valorii lucrărilor executate incluse în Procesul-Verbal), precum: compactor, compresor, autogreder, excavator, buldozer, macara, repartizator, freză, autobasculantă și altele, se vor efectua conform formulei:
d = Σ dn     (dn= hn x kn )   
unde: 
hn -ponderea combustibilului din valoarea utilajului sau mecanismului pentru construcții selectat pentru ajustare, fără TVA și fără cheltuieli limitate;

kn -ponderea utilajului sau mecanismului  pentru construcții selectat pentru ajustare, din valoarea lucrărilor executate, fără TVA și fără cheltuieli limitate;
n  - indice care reprezintă numărul de ordine utilajului sau a mecanismului selectat.
3.1.Determinarea ponderii combustibilului din valoarea utilajului sau mecanismului pentru construcții selectat pentru ajustare ( hn). 

hn= Scn / Dun
unde: 

Scn –valoarea combustibilului (lei/h-ut) din costul utilajului prezentat în ofertă, fără TVA și fără cheltuieli limitate;

Dun -prețul utilajului sau mecanismului la data încheierii contractului, fără TVA și fără cheltuieli limitate.

Valoarea combustibilului din valoarea utilajului sau mecanismului pentru construcții va fi determinată conform consumului ( l/h-ut ) din cartea tehnică al acestuia, astfel se va calcula valoarea  combustibilul (lei/h-ut), cu prezentarea anexată a documentației confirmative utilizată în calcularea prețului (restul cheltuielilor în formarea prețului utilajului conform CP L 01.04-2012 nu se vor lua în considerare și nu sunt necesare pentru prezentare). 

3.2.Determinarea ponderii fiecărui utilaj sau mecanism (în parte) selectat pentru ajustarea prețului, din valoarea  lucrărilor executate ( kn). 

kn= Sn/L

unde: 
Sn -valoarea lucrărilor executate cu utilajul sau cu mecanismul selectat pentru ajustare, fără TVA și fără cheltuieli limitate.

L -valoarea lucrărilor executate în prețurile ofertei adjudecate, fără TVA, fără cheltuieli limitate și fără valoarea manoperei.

Calculul coeficientului de actualizare ( Va ) care urmează a fi aplicat la valoarea lucrărilor executate, conform mecanismului prezentat trebuie să fie însoțit cu anexele care confirmă veridicitatea datelor.

Valoarea de ajustare va fi prezentata separat fata de devizul lucrărilor executate în preturile ofertei adjudecate, printr-un tabel, după cum urmează:

	Valoarea lucrărilor executate în prețurile ofertei adjudecate, fără TVA, fără cheltuieli limitate și fără valoarea manoperei.
	                 100%
	 L, lei

	Valoarea de ajustare
	               Va – 1
	Y = L*(Va – 1), lei

	TVA
	                  20%
	Z = Y* 0,2, lei

	Total (Valoarea de ajustare cu TVA)
	                 
	V=  Y + Z, lei


*Notă. La prezenta Modalitate de calcul anexat sunt prezentate exemple de actualizare a valorii componentelor și de determinare a coeficienților.

